
VENDIM

Nr. 52, datë 6.11.2024

PËR DISA NDRYSHIME NË RREGULLOREN “PËR ADMINISTRIMIN E RREZIKUT OPERACIONAL” 
Në bazë dhe për zbatim të nenit 1, pika 4, shkronja “b”, nenit 12, shkronja “a”, dhe të nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, i ndryshuar; të nenit 126, të ligjit nr. 9662, datë 18.12.2006, “Për bankat në Republikën e Shqipërisë”, i ndryshuar; dhe të neneve 60, 62 dhe 65, pika 4, të ligjit nr. 52/2016, datë 19.5.2016, “Për shoqëritë e kursim-kreditit dhe unionet e tyre”, Këshilli Mbikëqyrës i Bankës së Shqipërisë, me propozimin e Departamentit të Mbikëqyrjes, 

VENDOSI:

1. Në rregulloren “Për administrimin e rrezikut operacional”, miratuar me vendimin e Këshillit Mbikëqyrës nr. 3, datë 19.1.2011, e ndryshuar, të bëhen ndryshimet e mëposhtme:

a) Titulli i rregullores ndryshon si vijon: 

“PËR ADMINISTRIMIN E RREZIKUT OPERACIONAL NGA SUBJEKTET FINANCIARE JOBANKA, SHOQËRITË E KURSIM-KREDITIT DHE UNIONET E TYRE”;

b) Përmbajtja e nenit 1, ndryshon si më poshtë:

“Objekti i kësaj rregulloreje është përcaktimi i kërkesave dhe rregullave për administrimin e rrezikut operacional nga subjektet e kësaj rregulloreje.”;

c) Në nenin 2 bëhen ndryshimet e mëposhtme:

i. në shkronjën “b”, hiqet togfjalëshi “nenit 57, pika 4 dhe nenit 58, pika 1, shkronja “c” dhe”,

ii. përmbajtja e shkronjës “c”, ndryshon si më poshtë:

“c) neneve 60, 62 dhe 65, pika 4, të ligjit nr. 52/2016, datë 19.5.2016, “Për shoqëritë e kursim-kreditit dhe unionet e tyre”.”;

d) Në nenin 3 bëhen ndryshimet e mëposhtme:

i. përmbajtja e pikës 1, ndryshon si më poshtë:

“1. Subjekte të kësaj rregulloreje janë subjektet financiare jobanka, si dhe shoqëritë e kursim-kreditit dhe unionet e tyre, të licencuara nga Banka e Shqipërisë.”,
ii. pas pikës 1, shtohen pikat 2 dhe 3 me përmbajtjen e mëposhtme:

“2. Banka e Shqipërisë, bazuar në vlerësimet e saj mbikëqyrëse lidhur me volumin dhe kompleksitetin e veprimtarisë apo nivelin e ekspozimit ndaj rrezikut operacional, mund të vendosë që subjekte financiare jobanka apo shoqëri kursim-krediti të caktuara, që janë subjekte të kësaj rregulloreje, të bëhen subjekte të rregullores “Për administrimin e rrezikut operacional nga bankat, institucionet e pagesave dhe institucionet e parasë elektronike”. 

3. Në rastet e parashikuara në pikën 2 të këtij neni, Banka e Shqipërisë njofton subjektin financiar jobankë apo shoqërinë e kursim-kreditit, si dhe përcakton afatin kohor brenda të cilit subjekti duhet të sigurojë plotësimin e kërkesave të rregullores “Për administrimin e rrezikut operacional nga bankat, institucionet e pagesave dhe institucionet e parasë elektronike”.”;

e) Në nenin 4 bëhen ndryshimet e mëposhtme:

i. në pikën 1, togfjalëshi “ligjin nr. 8782, datë 3.5.2001, “Për shoqëritë e kursim-kreditit”, i ndryshuar”, zëvendësohet me togfjalëshin “ligjin nr. 52/2016, datë 19.5.2016, “Për shoqëritë e kursim-kreditit dhe unionet e tyre””,

ii. pika 2 shfuqizohet,

iii. në pikën 3, përmbajtja e shkronjave “c” dhe “d”, ndryshon si më poshtë:

“c) “rrezik strategjik” – është mundësia që të cenohet arritja e objektivave strategjikë të subjektit, me pasojë fundore humbje financiare, për shkak të ndryshimeve në mjedisin e biznesit dhe nga vendimet e papërshtatshme të biznesit, zbatimi i gabuar i vendimeve ose mungesa e reagimit ndaj ndryshimeve në mjedisin e biznesit; 

d) “rrezik reputacional” – është mundësia që subjekti të pësojë humbje financiare të shkaktuara nga perceptimi negativ nga ana e klientëve, kundërpartive, aksionerëve, investitorëve, mbajtësve të borxhit, tregjeve, palëve të tjera të interesit, rregullatorëve etj., që mund të ndikojnë negativisht në aftësinë e subjektit për të vazhduar të operojë/funksionojë apo për të krijuar marrëdhënie të reja biznesi dhe për të pasur akses të vazhdueshëm në burime financimi (p.sh. nëpërmjet tregjeve ndërbankare, të kapitalit dhe borxhit apo në publikun e gjerë);”,
iv. në pikën 3, pas shkronjës “d”, shtohet shkronja “e” me përmbajtjen e mëposhtme:

“e) “marrëveshje me të tretët (outsourcing)” – është një marrëveshje e çdo forme ndërmjet subjektit dhe një pale të tretë (ofruesi shërbimi), sipas së cilës pala e tretë (ofruesi i shërbimit) kryen një proces, një shërbim ose një funksion, që në rast të kundërt do të kryhej nga vetë subjekti.”; 
f) Në nenin 5 bëhen ndryshimet e mëposhtme:

i. në pikën 1, fjala “teknika”, zëvendësohet me fjalën “mekanizma” dhe pas togfjalëshit “vlerësimin, kontrollin”, shtohet fjala “, raportimin”,

ii. në pikën 2, shkronja “b”, fjala “rreziqe” zëvendësohet me fjalën “humbje” dhe togfjalëshi “(duke përfshirë ato të përcaktuara në aneksin 1 të kësaj rregulloreje)”, zëvendësohet me togfjalëshin “, duke konsideruar edhe shembujt e ngjarjeve të rrezikut operacional të parashikuara në aneksin nr. 7 të kësaj rregulloreje”,

iii. në pikën 2, shkronja “c”, pas togfjalëshit “vlerësimin, monitorimin”, shtohet fjala “, raportimin”;

g) Në nenin 6 bëhen ndryshimet e mëposhtme:

i. titulli i nenit ndryshon në “Përgjegjësitë e këshillit të administrimit/mbikëqyrës/drejtues”,

ii. në pikat 1, 2 dhe 3, togfjalëshi “Këshilli Drejtues”, zëvendësohet me togfjalëshin “Këshilli i administrimit/mbikëqyrës/drejtues”;
iii. në pikën 2, shkronja “a”, togfjalëshi “miratimin e politikave dhe procedurave përkatëse” zëvendësohet me togfjalëshin “miratimin e politikave përkatëse”;

h) Në nenin 7 bëhen ndryshimet e mëposhtme:

i. titulli i nenit ndryshon në “Përgjegjësitë e administratorit/administratorëve”;
ii. në pikën 1, togfjalëshi “Drejtoria është përgjegjëse” zëvendësohet me togfjalëshin “Administratori është përgjegjës” dhe togfjalëshi “Këshilli Drejtues” zëvendësohet me togfjalëshin “këshilli i administrimit/mbikëqyrës/drejtues”;
iii. në pikën 2, togfjalëshi “Drejtoria, në funksion të administrimit të rrezikut operacional, është përgjegjëse për:”, zëvendësohet me togfjalëshin “Administratori, në funksion të administrimit të rrezikut operacional, është përgjegjës për:”,

iv. në pikën 2, shkronja “e”, hiqet togfjalëshi “bankare dhe/ose”;
v. në pikën 2, shkronja “g” shfuqizohet;

i) Në nenin 8, pika 5, ndryshon si më poshtë:

“5. Subjektet përcaktojnë metodat dhe teknikat e tyre për identifikimin dhe vlerësimin e rrezikut operacional, duke konsideruar edhe metodat dhe teknikat që subjektet mund të përdorin për administrimin e rrezikut operacional, të parashikuara në aneksin nr. 6 të kësaj rregulloreje.”;

j) Në nenin 9 bëhen ndryshimet e mëposhtme:

i. në pikën 2, shkronja “d”, togfjalëshi “drejtorinë dhe këshillin drejtues” zëvendësohet me togfjalëshin “administratorin dhe këshillin e administrimit/mbikëqyrës/drejtues”;
ii. në pikën 3, togfjalëshi “drejtorinë dhe këshillin drejtues” zëvendësohet me togfjalëshin “administratorin dhe këshillin e administrimit/mbikëqyrës/drejtues”;

k) Në nenin 10, pika 2, shkronja “h”, togfjalëshi “transferimi i funksioneve dhe/ose përgjegjësive të subjektit te palët e treta.”, zëvendësohet me togfjalëshin “transferimi i proceseve, shërbimeve ose funksioneve të subjektit te palët e treta (outsourcing).”;

l) Përmbajtja e nenit 12, ndryshon si më poshtë:

“Subjektet raportojnë në Bankën e Shqipërisë çdo tre muaj, të dhënat sipas anekseve nr. 1 dhe nr. 3 të kësaj rregulloreje.”;

m) Në nenin 13, togfjalëshi “ligjin “Për shoqëritë e kursim-kreditit.”, zëvendësohet me togfjalëshin “ligjin “Për shoqëritë e kursim-kreditit dhe unionet e tyre”.”;
n) Anekset 1–7 të rregullores, zëvendësohen me anekset nr.1–nr.7, me përmbajtjen sipas anekseve bashkëlidhur këtij vendimi.

2. Ngarkohet Departamenti i Mbikëqyrjes për ndjekjen e zbatimit të këtij vendimi.

3. Ngarkohen Kabineti i Guvernatorit dhe Departamenti i Kërkimeve me publikimin e këtij vendimi, përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.

Ky vendim hyn në fuqi më datë 1 mars 2025.

KRYETAR

Gent Sejko 

ANEKSET 
Për raportimin e treguesve të paralajmërimit të hershëm në Bankën e Shqipërisë, subjekti plotëson aneksin nr. 1, duke ndjekur udhëzimet e parashikuara në aneksin nr. 2 të kësaj rregulloreje.
ANEKS NR. 1
TREGUESIT E PARALAJMËRIMIT TË HERSHËM
	Nr.
	Treguesi
	Vlera
	Komente

	1
	Numri i çështjeve të reja ligjore
	Numër
	 

	2
	Kostoja e çështjeve ligjore
	Vlerë (ALL)
	 

	3
	Ankesat e reja të klientëve
	Numër
	 

	4
	Ankesat e hapura të klientëve 
	Numër
	 

	5
	Numri i gjobave nga autoritetet
	Numër
	 

	6
	Vlera e gjobave nga autoritetet
	Vlerë (ALL)
	 

	7
	Qarkullimi i punonjësve
	Përqindje (%)
	 

	8
	Avari/ndërprerje të programit bazë (core system) të subjektit
	(orë:minuta:sekonda)
	 

	9
	Numri i rasteve të identifikuara si mashtrim
	Numër
	 

	10
	Kredi të reja me probleme 
	Përqindje (%)
	


ANEKSI NR. 2
UDHËZIME PËR PLOTËSIMIN E TREGUESVE TË PARALAJMËRIMIT TË HERSHËM
	Nr.
	Treguesi
	Përshkrimi

	1
	Numri i çështjeve të reja ligjore
	Numri i çështjeve të reja ligjore të hapura gjatë periudhës raportuese, në të cilat përfshihet subjekti dhe të cilat përmbajnë elemente të rrezikut operacional. Përjashtohen çështjet e tjera ligjore, të cilat nuk përmbajnë elemente të rrezikut operacional.

	2
	Kostoja e çështjeve ligjore
	Vlera e humbjes së pritshme e vlerësuar nga vetë subjekti në lidhje me çështjet ligjore të treguesit nr. 1. Përjashtohen kostot e çështjeve të tjera ligjore, të cilat nuk përmbajnë elemente të rrezikut operacional.

	3
	Ankesat e reja të klientëve
	Numri i ankesave të ngritura kundër subjektit nga klientët apo palë të treta gjatë tremujorit, të marra nëpërmjet të gjitha kanaleve të komunikimit të vëna në dispozicion nga subjekti (shkresë formale, e-mail, rrjete sociale etj.). Përfshihen të gjitha ankesat e marra gjatë tremujorit, qofshin ato të mbyllura, të refuzuara apo të hapura në fund të periudhës raportuese (tremujorit). 

	4
	Ankesat e hapura të klientëve 
	Numri i ankesave të ngritura kundër subjektit nga klientët, grupet e klientëve apo publiku, që rezultojnë ende të hapura në fund të periudhës raportuese (tremujorit). 

	5
	Numri i gjobave nga autoritetet
	Numri i gjobave të vendosura subjektit nga autoritetet e ndryshme gjatë tremujorit, të cilat lidhen me veprimtarinë financiare. 

	6
	Vlera e gjobave nga autoritetet
	Vlera e gjobave të vendosura nga autoritetet e ndryshme gjatë tremujorit, të cilat lidhen me veprimtarinë financiare.

	7
	Qarkullimi i punonjësve
	Përqindja e qarkullimit të punonjësve të të gjitha kategorive gjatë periudhës raportuese. Përfshihen punonjësit me kohë të plotë dhe kohë të pjesshme. 

Q = L/(P)*100, (P)=(P0+P1)/2  
ku:

Q – qarkullimi i punonjësve;

L – numri i punonjësve të larguar gjatë periudhës së raportimit;

(P) – numri mesatar i punonjësve gjatë periudhës së raportimit;

P0 – numri i punonjësve në fillim të periudhës së raportimit;

P1 – numri i punonjësve në fund të periudhës së raportimit.

	8
	Avari/ndërprerje të programit bazë (core system) të subjektit
	Kohëzgjatja e ndërprerjeve të paplanifikuara të programit bazë të subjektit gjatë tremujorit, e shprehur sipas formatit (orë:minuta:sekonda).

	9
	Numri i rasteve të identifikuara si mashtrim
	Numri i rasteve të identifikuara si mashtrim nga subjekti gjatë periudhës së raportimit.

	10
	Kredi të reja me probleme
	Numri i kredive të reja me probleme ndaj numrit total të kredive të reja të disbursuara gjatë periudhës raportuese (në %).

Në numërues përfshihen kreditë e reja me probleme për të cilat nuk kanë kaluar 90 ditë nga momenti i pagesës.


Për raportimin e ngjarjeve të rrezikut operacional në Bankën e Shqipërisë, subjekti plotëson regjistrin sipas aneksit nr. 3, duke ndjekur udhëzimet e aneksit nr. 4 të kësaj rregulloreje. 

Për ngjarje të cilat kanë zgjatur për më shumë se një periudhë raportuese dhe për rrjedhojë janë raportuar në periudha të mëparshme, subjekti përdor të njëjtin numër identifikimi në qelizën përkatëse të regjistrit dhe informacionin për ngjarjen e paraqet për periudhën raportuese. 
Plotësimi i të gjitha fushave të aneksit është i detyrueshëm për çdo ngjarje të regjistruar, përveç fushës “data e rikuperimit” dhe “vlera e rikuperuar”, plotësimi i të cilave do të kryhet kur ka informacion në lidhje me to. Fusha e komenteve rekomandohet, por nuk është e detyrueshme për t’u plotësuar. 
Plotësimi i fushave të datës së rikuperimit dhe vlerës së rikuperimit do të shoqërohet me plotësimin e detyrueshëm edhe të fushave “numri i identifikimit të ngjarjes” dhe “përshkrimi i ngjarjes”.
ANEKSI NR. 3
REGJISTRI I NGJARJEVE TË RREZIKUT OPERACIONAL
	Numri i identifikimit
	Përshkrimi
	Data e ndodhjes

(d.m.v)
	Data e kontabilizimit

(d.m.v)
	Shkaku (niveli 1)
	Shkaku (niveli 2)
	Vlera e humbjes bruto/fillestare (lekë)
	Data e rikuperimit
	Vlera e rikuperuar
	Komente

	 
	
	 
	 
	
	
	
	
	
	 

	 
	 
	 
	 
	
	
	
	
	
	 


ANEKSI NR. 4
UDHËZIME PËR PLOTËSIMIN E REGJISTRIT TË NGJARJEVE TË RREZIKUT OPERACIONAL
	Kolona
	Udhëzime për plotësimin

	Numri i identifikimit
	Plotësohet numri i identifikimit të ngjarjes i përdorur nga subjekti në regjistrin e brendshëm të ngjarjeve të rrezikut operacional. 

	Përshkrimi
	Plotësohet përshkrimi i çdo ngjarjeje të regjistruar në këtë regjistër. Subjekti nuk duhet të përfshijë informacione të cilat janë subjekt i ligjit “Për mbrojtjen e të dhënave personale”. 

	Data e ndodhjes
	Plotësohet data e ndodhjes ose data e fillimit të ndodhjes së ngjarjes, për ato ngjarje të cilat kanë zgjatur efektin e tyre në kohë. 

	Data e kontabilizimit
	Plotësohet data në të cilën ngjarja është regjistruar në pasqyrat financiare të subjektit.

	Shkaku (niveli 1)
	Plotësohet një nga opsionet e kolonës “Shkaku i ngjarjes, ndarje sipas nivelit 1” të aneksit nr. 5 të kësaj rregulloreje.

	Shkaku (niveli 2)
	Plotësohet një nga opsionet e kolonës “Shkaku i ngjarjes, ndarje sipas nivelit 2” të aneksit nr. 5 të kësaj rregulloreje.

	Vlera e humbjes bruto/ fillestare (lekë)
	Plotësohet humbja fillestare/bruto e çdo ngjarjeje të ndodhur në këtë regjistër. Regjistrohet vlera absolute/pozitive dhe në asnjë rast nuk plotësohen vlera negative. 

	Data e rikuperimit
	Plotësohet data në të cilën është kontabilizuar vlera e rikuperimit.

	Vlera e rikuperuar
	Plotësohet çdo vlerë e rikuperuar nga humbja fillestare. Vlera e rikuperuar regjistrohet në këtë qelizë dhe nuk prek vlerën e regjistruar në qelizën e humbjes bruto/fillestare. 

	Komente
	Plotësohet me çdo koment të vlefshëm mbi ngjarjen.




ANEKSI NR. 5
KLASIFIKIMI I NGJARJES SIPAS SHKAKUT, NIVELI 1 DHE 2 I DETAJIMIT
	Shkaku i ngjarjes, ndarje sipas nivelit 1
	Shkaku i ngjarjes, ndarje sipas nivelit 2

	Njerëzit/punonjësit
	Shkaqe aksidentale (njerëz)

	
	Mungesë e trajnimit/kompetencës së mjaftueshme

	
	Nivel i pamjaftueshëm i burimeve njerëzore

	
	Role dhe përgjegjësi joefektive

	
	Komunikim i gabuar

	
	Kulturë joefektive

	
	Keqdashje

	Dështim i proceseve
	Dështim në dizenjimin e procedurës/procesit

	
	Dështim në implementimin e procedurës/procesit

	
	Keqadministrim i projekteve/ndryshimeve

	
	Dështim i qeverisjes

	Faktorë të jashtëm
	Fatkeqësi natyrore

	
	Keqdashje

	
	Terrorizëm/sulme të jashtme (me përjashtim të sulmeve kibernetike)

	
	Mjedisi (me përjashtim të fatkeqësive natyrore)

	
	Destabilizim gjeopolitik/ekonomik/social

	
	Mjedisi rregullator dhe legjislativ

	Sistemet
	Probleme me funksionalitetin

	
	Probleme me performancën/kapacitetin

	
	Mungesë mirëmbajte/suporti

	
	Padisponueshmëri

	
	Testim/zhvillim i papërshtatshëm

	
	Probleme gjatë lancimit/nxjerrjes në përdorim

	
	Probleme konfigurimi

	
	Probleme me ruajtjen/memorien dhe shkatërrimin e të dhënave

	
	Shfrytëzimi i vulnerabiliteteve të lidhura me sigurinë e informacionit

	
	Çështje të lidhura me teknologjinë

	
	Probleme planifikimi


ANEKSI NR. 6
Metodat dhe teknikat e zakonshme për administrimin e rrezikut operacional nga subjekti përfshijnë kryesisht:

1. Identifikimin dhe raportimin e ngjarjeve të rrezikut operacional. Çdo punonjës, në momentin e identifikimit të një ngjarjeje operacionale, e raporton atë pranë strukturës përgjegjëse për administrimin e rrezikut operacional të subjektit, duke plotësuar gjithë informacionin e nevojshëm.

2. Bazën e të dhënave të ngjarjeve të rrezikut operacional. Struktura përgjegjëse për administrimin e rrezikut operacional mban një bazë të dhënash/regjistër, për të gjitha ngjarjet e rrezikut operacional të subjektit. Kjo bazë të dhënash duhet të përmbajë minimalisht fushat e përshkruara në aneksin nr. 3 të kësaj rregulloreje. 
3. Treguesit e paralajmërimit të hershëm. Këta janë tregues performance, tregues rreziku ose/edhe tregues kontrolli që përdoren si mekanizma për monitorimin e ndryshimeve në faktorët e brendshëm të rrezikut, faktorët e jashtëm dhe ambientet e kontrollit të subjektit. Subjekti mbështetet në treguesit rregullatorë të aneksit nr. 1, si dhe në tregues të brendshëm, nëse gjykohet e nevojshme. Treguesit shoqërohen me limite monitorimi të përshtatshme dhe masa përshkallëzuese, me qëllim zbutjen e rreziqeve.

4. Hartëzimin dhe vetëvlerësimin e rreziqeve dhe kontrolleve në fuqi. Ky është një mjet i rëndësishëm për administrimin e rrezikut operacional që ndihmon në kuptimin më të mirë të rreziqeve ndaj të cilave ekspozohet subjekti. Ky ushtrim zakonisht përfshin këta hapa kryesorë:

- Identifikimi i rreziqeve: Identifikimi i rreziqeve të mundshme që lidhen me proceset, njerëzit, sistemet dhe faktorët e jashtëm.

- Vlerësimi i rreziqeve: Vlerësimi i probabilitetit dhe ndikimit të secilit rrezik për të kuptuar se sa material është ai.

- Vlerësimi i kontrollit: Vlerësimi i efektivitetit të kontrolleve ekzistuese që janë vendosur për të administruar këto rreziqe.

- Përcaktimi i masave zbutëse: Nëse rreziku i mbetur është i lartë, përcaktohen masa shtesë për të zvogëluar atë rrezik.

ANEKSI NR. 7
SHEMBUJ TË NGJARJEVE TË RREZIKUT OPERACIONAL
	Lloji i ngjarjes (niveli 1 
i detajimit)
	Lloji i ngjarjes 
(niveli 2 i detajimit)
	Shembuj

	Mashtrim i brendshëm
	Veprime të paautorizuara
	Transaksione të paraportuara (qëllimisht)

	
	
	Shpërdorim i fuqisë, aktivitete të paautorizuara

	
	
	Ngatërresë/mospërputhje e pozicionit (qëllimisht)

	
	Vjedhje dhe mashtrim 
(i brendshëm)


	Mashtrim/mashtrim me kreditë/mashtrim me depozitat

	
	
	Vjedhje/zhvatje/përvetësim/grabitje

	
	
	Keqpërdorim i pronës së subjektit

	
	
	Shkatërrim i qëllimshëm i aseteve 

	
	
	Falsifikim

	
	
	Mashtrim me çeqet/mashtrime të tjera të brendshme

	
	
	Korrupsion

	
	
	Falsifikim/përvetësim i llogarisë

	
	
	Mospërputhshmëri me taksat/evazion fiskal

	
	
	Shantazhe/ryshfete ose dështim për t’iu përmbajtur rregullave në rastet e përfitimeve (dhurata dhe ftesat e dhëna dhe të marra)

	
	
	Keqpërdorim i llogarive (qëllimisht) 

	Mashtrim i jashtëm
	Vjedhje dhe mashtrim (i jashtëm)
	Vjedhje/grabitje

	
	
	Falsifikim

	
	
	Mashtrim me çeqet/mashtrime të tjera të jashtme 

	
	Siguria e sistemit (mashtrim i jashtëm)
	Dëmtime nga sulmet kibernetike (hacking)

	
	
	Vjedhje dhe publikim i të dhënave konfidenciale

	Praktikat e punësimit dhe të sigurisë në punë
	Marrëdhëniet me punonjësit
	Problematika lidhur me kompensime, përfitime dhe shkëputje nga puna

	
	
	Aktivitete (greva, protesta) të organizuara të punonjësve

	
	Mjedis i sigurt
	Detyrime/përgjegjësi të përgjithshme lidhur me sigurinë në punë

	
	
	Problematika të rregullores së sigurisë dhe shëndetit

	
	
	Kompensime për punonjësit

	
	Diversiteti dhe diskriminimi
	Të gjitha llojet e diskriminimit 

	Klientët, produktet dhe praktika të veprimtarisë
	Përshtatshmëria, publikimi dhe mirëbesimi
	Thyerje të rregullave, të mirëbesimit

	
	
	Problematika në përshtatshmërinë dhe zbulimin e të dhënave të klientit etj.

	
	
	Shkelje e masave mbrojtëse për publikimin e të dhënave të klientëve

	
	
	Shkelje e privatësisë

	
	
	Praktika të papërshtatshme shitjeje

	
	
	Abuzim me të drejtat e llogarisë

	
	
	Shpërdorim i informacionit konfidencial

	
	
	Detyrim/përgjegjësi e huadhënësit (lender liability)

	
	Praktika të papërshtatshme biznesi dhe tregu
	Antitrust

	
	
	Praktika të papërshtatshme të biznesit

	
	
	Reklamim manipulues 

	
	
	Tregtim i brendshëm (insider trading)

	
	
	Aktivitet i palicencuar

	
	
	Pastrim parash

	
	Mangësitë e produktit
	Produkte difektoze

	
	
	Gabime në modele

	
	Seleksionimi, sponsorizimi/ financimi dhe ekspozimi
	Dështim për të investiguar klientin sipas udhëzimeve/ rregulloreve/ mungesë e njohjes së klientit

	
	
	Tejkalim i limiteve të ekspozimit të klientëve

	
	Aktivitete këshilluese
	Mosmarrëveshje mbi performancën e aktiviteteve këshilluese

	Dëmtime fizike të aktiveve
	Ngjarje katastrofike dhe të tjera 
	Humbje nga katastrofa natyrore

	
	
	Humbje njerëzore nga ngjarje madhore si terrorizëm, vandalizëm etj.

	Ndërprerja e aktivitetit dhe dështimi i sistemeve
	Sistemet
	Hardware

	
	
	Software

	
	
	Telekomunikacioni

	
	
	Dështime të utiliteteve (energjia, transporti etj.)

	Ekzekutimi, shpërndarja dhe administrimi i proceseve
	Njohja, ekzekutimi dhe mirëmbajtja e transaksioneve
	Komunikim i gabuar

	
	
	Gabime në regjistrimin e të dhënave, mirëmbajtje dhe gabime në ngarkim (loading) 

	
	
	Dështim në përmbushjen e afateve apo përgjegjësive

	
	
	Keqfunksionim i modeleve/sistemeve

	
	
	Gabime në kontabilizim

	
	
	Keqfunksionim i detyrave të tjera

	
	
	Dështim gjatë vendosjes në përdorim (delivery failure)

	
	
	Dështim në administrimin e kolateralit

	
	
	Mangësi në mirëmbajtjen e të dhënave referuese

	
	Monitorimi dhe raportimi
	Dështim në përputhshmërinë me kërkesat për raportim (raporte financiare ose rregullatore)

	
	
	Raportime të jashtme të papërshtatshme (humbje të ndodhura)

	
	Regjistrimi i klientëve dhe dokumentimi
	Pëlqimi i klientit/ mungesa e refuzimit

	
	
	Mungesa e dokumenteve ligjore/të paplotësuara

	
	Menaxhimi i llogarive të klientëve
	Akses i paaprovuar dhënë llogarive të klientëve

	
	
	Regjistrim i pasaktë i klientëve

	
	
	Humbje apo dëmtim i aseteve të klientëve, si pasojë e neglizhencës 

	
	Palët e treta tregtare
	Performancë e keqe e palëve të treta joklientë

	
	
	Mosmarrëveshje të ndryshme kundrejt palëve të treta joklientë

	
	Shitësit dhe furnitorët
	Mosmarrëveshje me shitësit dhe furnitorët

